लोकपाल पर वोटिंग से भागी सरकार : जेटली  
राज्यसभा स्थगित होने से नाराज बीजेपी ने कहा है कि सरकार के बहुमत नहीं है और वह राज्यसभा में वोटिंग करवाने से पहले ही भाग खड़ी हुई।
राज्यसभा की कार्यवाही स्थगित होने से बेहद नाराज बीजेपी ने कहा है कि सरकार के बहुमत नहीं है और वह राज्यसभा में वोटिंग करवाने से पहले ही भाग खड़ी हुई। साथ ही उन्होंने कहा कि यूपीए सरकार ने सत्ता में रहने का राजनैतिक और संवैधानिक अधिकार खो दिया है।

	वहीं राज्यसभा में विपक्ष के नेता अरुण जेटली सरकार पर हमला बोलते हुए कहा कि जब से भारत की संसद बनी है तब से अब तक संसद को इतना बड़ा धोखा किसी ने नहीं दिया। साथ ही उन्होंने कहा कि जो सरकार वोटिंग से भागती है। उसे सरकार में रहने का अधिकार नहीं है। ये सरकार की नैतिक हार है।